CELEX: 32016D0851
Language: da
Date: 2016-05-26 00:00:00
Title: Kommissionens gennemførelsesafgørelse (EU) 2016/851 af 26. maj 2016 om ændring af bilaget til beslutning 2009/719/EF for så vidt angår tilladelse til, at Kroatien reviderer sit årlige BSE-overvågningsprogram (meddelt under nummer C(2016) 3097) (EØS-relevant tekst)

28.5.2016   
            
            
               DA
            
            
               Den Europæiske Unions Tidende
            
            
               L 141/131
            
         KOMMISSIONENS GENNEMFØRELSESAFGØRELSE (EU) 2016/851
   af 26. maj 2016
   om ændring af bilaget til beslutning 2009/719/EF for så vidt angår tilladelse til, at Kroatien reviderer sit årlige BSE-overvågningsprogram
   
      
         (meddelt under nummer C(2016) 3097)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 6 og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Hver medlemsstat skal i henhold til forordningen gennemføre et årligt overvågningsprogram for TSE i form af aktiv og passiv overvågning i overensstemmelse med samme forordnings bilag III. I henhold til artikel 6, stk. 1b, i forordning (EF) nr. 999/2001 kan medlemsstater, der kan påvise en forbedring af den epidemiologiske situation i landet, i overensstemmelse med visse kriterier, som er fastsat i kapitel A, del I, punkt 7, i bilag III til nævnte forordning, få deres årlige overvågningsprogram revideret.
            
         
               (2)
            
            
               Kommissionens beslutning 2009/719/EC (2) giver de medlemsstater, der er opført i bilaget til nævnte beslutning, tilladelse til at revidere deres årlige BSE-overvågningsprogram (BSE = bovin spongiform encephalopati) i henhold til artikel 6, stk. 1b, i forordning (EF) nr. 999/2001. Der er på nuværende tidspunkt 25 medlemsstater, der er opført i bilaget, nemlig alle medlemsstaterne med undtagelse af Bulgarien, Kroatien og Rumænien.
            
         
               (3)
            
            
               Kroatien forelagde den 22. januar 2015 Kommissionen en anmodning om revision af landets årlige BSE-overvågningsprogram.
            
         
               (4)
            
            
               Den Europæiske Fødevaresikkerhedsautoritet (EFSA) offentliggjorde den 8. februar 2016 en videnskabelig rapport om evaluering af revisionen af BSE-overvågningsordningen i Kroatien (3) (i det følgende benævnt »EFSA-rapporten«). Det fremgår af EFSA-rapporten, at tilføjelsen af Kroatien til den epidemiologiske enhed bestående af de 25 medlemsstater, som for øjeblikket er opført i bilaget til beslutning 2009/719/EF, hvis det antages, at den nuværende overvågningsordning som fastsat i beslutning 2009/719/EC gennemføres for de 25 medlemsstater, ville resultere i, at det er muligt i en epidemiologisk enhed bestående af 25 medlemsstater plus Kroatien at opdage BSE med en udgangsprævalens på mindst 1 pr. 3 789 838 i populationen af voksent kvæg med et konfidensniveau på 95 %. Den udgangsprævalens er mere følsom end minimumkravene til udgangsprævalensen for type A-overvågning, der er defineret som 1 tilfælde pr. 100 000 i populationen af voksent kvæg i et land eller en region, jf. kapitel D, punkt 1, litra a), i bilag II til forordning (EF) nr. 999/2001, ved et konfidensinterval på 95 %.
            
         
               (5)
            
            
               Kommissionen foretog fra den 14. til den 23. juni 2010 og fra den 26. november til den 6. december 2012 auditbesøg i Kroatien for at evaluere foranstaltninger vedrørende BSE (i det følgende benævnt »Kommissionens auditbesøg«). Kommissionens auditbesøg omfattede identifikations- og sporbarhedssystemet for kvæg og gennemførelsen af foderforbuddet i Kroatien. Resultatet af Kommissionens auditbesøg blev derfor anvendt som et element til at vurdere, om Kroatiens ansøgning er i overensstemmelse med kriterierne i kapitel A, del I, punkt 7.1, litra b) og c), i bilag III til forordning (EF) nr. 999/2001.
            
         
               (6)
            
            
               På grundlag af de foreliggende oplysninger, på grundlag af EFSA-rapporten og på grundlag af resultaterne af Kommissionens auditbesøg er den anmodning, som Kroatien har forelagt med henblik på en revision af sit årlige BSE-overvågningsprogram, blevet evalueret med et tilfredsstillende resultat. Det bør derfor tillades, at Kroatien reviderer sit årlige BSE-overvågningsprogram på samme vilkår, som dem, der gælder for de 25 medlemsstater, som i øjeblikket er opført i bilaget til beslutning 2009/719/EF.
            
         
               (7)
            
            
               Bilaget til beslutning 2009/719/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I bilaget til beslutning 2009/719/EF indsættes »— Kroatien« efter »— Frankrig« og før »— Italien«.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 26. maj 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 147 af 31.5.2001, s. 1.
   
      (2)  Kommissionens beslutning 2009/719/EF af 28. september 2009 om tilladelse til, at visse medlemsstater reviderer deres årlige BSE-overvågningsprogrammer (EUT L 256, 29.9.2009, s. 35).
   
      (3)  EFSA Journal 2016;14(2):4399.